​ສະຫະພາບ​ ຢູ​ໂຣບ ​ຮຽກຮ້ອງ​​ໃຫ້ ເກົາຫຼີ​ເໜືອ​ ຍົກ​ເລີກ​ ການ​ຍິງ​ລູກ​ສອນ​ໄຟ 
ພຽງ​ຢາງ​​ປະຕິ​ຍານ​ວ່າ ຈະ​ດໍາເນີນ ໄປຕາມແຜນການ ປ່ອຍ​ດາວ​ທຽມ ​ໃນ​ກາງ​ເດືອນ​ເມສາ​ນີ້ ​ໂດຍ​ກ່າວ​ວ່າ ມັນ​​ເປັນ​ໂຄງການ​ຄົ້ນຄວ້າ​ທີ່ສັນຕິ.
ບັນດາຜູ້ນໍາສະຫະພາບຢູໂຣບ ກໍາລັງພາກັນຮຽກຮ້ອງໃຫ້ເກົາຫລີເໜືອຈົ່ງຍົກເລີກແຜນ ການຍິງລູກສອນໄຟ ແລະໃຫ້ທັບມ້າງໂຄງການອາວຸດນີວເຄລຍຂອງຕົນນັ້ນ ລຸນຫລັງກອງປະຊຸມເມື່ອວັນພຸດມື້ນີ້ຢູ່ນະຄອນຫລວງໂຊລກັບທ່ານລີ ມຽງບັກ ປະທານາ ທິບໍດີເກົາຫລີໃຕ້ນັ້ນ ທ່ານ Herman Van Rompuy ປະທານສະພາພາກພື້ນຢູໂຣບ ກ່າວວ່າ ທ່ານມີຄວາມເປັນຫ່ວງຫລາຍທີ່ສຸດກ່ຽວກັບແຜນການຂອງພຽງຢາງທີ່ຈະປ່ອຍ ດາວທຽມຂຶ້ນສູ່ວົງໂຄຈອນໃນເດືອນໜ້ານີ້ ທ່ານ Rompuy ກ່າວອີກວ່າ ລັດຖະບານເກົາຫລີເໜືອຄວນຈະໃຫ້ຄວາມ ສົນໃຈຕໍ່ການ ປັບປຸງການຝ່າຝືນສິດທິມະນຸດຢ່າງກວ້າງຂວາງ ແລະບັນຫາ ຄວາມອຶດຫິວຂອງປະຊ າຊົນຂອງຕົນໃນຂະນະນີ້ ແລະບໍ່ຄວນຈະເພັ່ງເລັງໃສ່ເລຶ່ອງລູກສອນໄຟແລະອາວຸດນີວ ເຄລຍນັ້ນເລີຍ ພວກປະເທດຕາເວັນຕົກກ່າວວ່າ ການປ່ອຍດາວທຽມດັ່ງກ່າວ ແມ່ນກໍາລັງ ຖືກໃຊ້ເປັນຂໍ້ ອ້າງໂດຍເກົາຫລີເໜືອ ເພື່ອຈະທົດລອງຍິງລູກສອນໄຟຂີປະ ນາວຸດໄລຍະໄກຂອງຕົນຊຶ່ງ ເປັນກິດຈະກໍາທີ່ຖືກຫ້າມພາຍໃຕ້ການລົງໂທດຂອງອົງການສະຫະປະຊາຊາດ ພຽງຢາງໄດ້ປະຕິຍານວ່າ ຈະສືບຕໍ່ແຜນການປ່ອຍດາວທຽມທີ່ກໍານົດໄວ້ໃນກາງເດືອນເມ ສານີ້ ໂດຍກ່າວວ່າມັນເປັນໂຄງການຄົ້ນຄວ້າດ້ານວິທະຍາສາດຢ່າງສັນຕິທີ່ເປັນຄວາມໝາຍ ເຖິງການສະເຫລີມສະຫລອງວັນເກີດ ຄົບຮອບ 100 ປີ ຂອງມື້ລາງຜູ້ນໍາ Kim Il Sung ຜູ້ກໍ່ຕັ້ງປະເທດນັ້ນ